Imtella' Marzu 14, 2021 Hekk kif xi pajjiżi qed iwaqqfu milli jlaqqmu l-popolazzjoni bit-tilqima AstraZeneca, il-kumpanija qalet fi stqarrija li mhemm l-ebda evidenza li t-tilqima twassal għar-riskju ta' blood clots. Dan ġara wara rapporti li t-tilqima f'xi każijiet ikkawżat blood clots iżda l-kumpanija qed tisħaq li mhemm l-ebda rabta u evidenza ċara li tikkonferma dan. L-Aġenzija Ewropea tal-Mediċini (EMA) qalet ukoll li mhemm l-ebda evidenza li tindika li l-vaċċin jikkawża l-blood clots fil-persuni li tlaqqmu biha. L-EMA qalet li l-pajjiżi għandhom ikomplu u jipprodeċu bit-tilqim waqt li jsiru l-investigazzjonijiet neċessarji.